|  |
| --- |
| **NOTĂ INFORMATIVĂ****la proiectul hotărârii Guvernului pentru modificarea Hotărârii Guvernului nr. 475/2014 cu privire la unele măsuri de realizare a Legii nr.269-XVI din 12 decembrie 2008 privind aplicarea testării la detectorul** **comportamentului simulat (poligraf)** |
| **1. Denumirea autorului și, după caz, a participanților la elaborarea proiectului** |
| Proiectul hotărârii Guvernului pentru modificarea Hotărârii Guvernului nr. 475/2014 cu privire la unele măsuri de realizare a Legii nr.269-XVI din 12 decembrie 2008 privind aplicarea testării la detectorul comportamentului simulat (poligraf), a fost elaborat de către Ministerul Afacerilor Interne. |
| **2. Condițiile ce au impus elaborarea proiectului de act normativ și finalitățile urmărite** |
| Necesitatea modificării Hotărârii Guvernului nr. 475/2014 cu privire la unele măsuri de realizare a Legii nr.269-XVI din 12 decembrie 2008 privind aplicarea testării la detectorul comportamentului simulat (poligraf), rezidă din adoptarea, la 22 iunie curent, a Legii nr. 164/2023 pentru modificarea articolului 3 din Legea nr. 269/2008 privind aplicarea testării la detectorul comportamentului simulat (poligraf), prin care, Serviciului de Protecție și Pază de Stat i-a fost atribuit dreptul de inițiere a testării la poligraf a persoanelor care se angajează sau a angajaților care își îndeplinesc serviciul în cadrul instituției respective.Astfel, urmare a modificării recente a Legii nr. 269/2008, Guvernului i-a fost trasată sarcina ca, în termen de o lună de la data intrării în vigoare a actului normativ vizat, să aducă actele sale normative în concordanță cu legea în cauză.Respectiv, în vederea aducerii Hotărârii Guvernului nr. 475/2014 în concordanță cu actele normative superioare, apare necesitatea completării Nomenclatorului funcțiilor în care se angajează (îndeplinesc serviciul) persoanele care cad sub incidența art. 7 din Legea nr. 269/2008, prevăzut la Anexa nr. 2, cu funcțiile de ofițeri de protecție (cu excepţia directorului şi directorilor adjuncți) din cadrul Serviciului de Protecție și Pază de Stat. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene.** |
| Proiectul nu are ca scop armonizarea legislației naționale cu legislația Uniunii Europene. |
| **4. Principalele prevederi ale proiectului și evidențierea elementelor noi** |
| Proiectul urmărește completarea Hotărârii Guvernului nr. 475/2014 cu privire la unele măsuri de realizare a Legii nr.269-XVI din 12 decembrie 2008 privind aplicarea testării la detectorul comportamentului simulat (poligraf), cu unele prevederi care se referă la Serviciul de Protecție și Pază de Stat.Astfel, în vederea respectării Indicațiilor metodologice privind regulile de tehnică legislativă elaborate de Ministerul Justiției, se propune ca denumirea hotărârii, în cuprinsul și în anexele acesteia, textul „Legea nr.269-XVI din 12 decembrie 2008” se fie substituit cu textul „Legea nr. 269/2008” la forma gramaticală corespunzătoare.Punctul nr. 2 din Hotărârea Guvernului nr. 475/2014 urmează a fi completat cu sintagma „Serviciul de Protecţie şi Pază de Stat”, în vederea atribuirii sarcinii instituției de a-și aproba, prin acte normative interne și, având în vedere specificul activităţii, forma standardizată a rapoartelor de investigare poligraf, precum şi a altor acte şi formulare ce se includ în procedura de testare, cu utilizarea detectorului comportamentului simulat.În contextul în care, Serviciul de Protecţie şi Pază de Stat a devenit subiect al Legii nr. 269/2008 privind aplicarea testării la detectorul comportamentului simulat (poligraf), se consideră judicios ca, un angajat care deţine funcţie publică de conducere din cadrul instituției în cauză, să fie delegat în calitate de membru în cadrul Comisiei de stat pentru testări cu utilizarea poligrafului (în continuare – Comisia), or, Comisia, conform pct. 2 din Regulamentul privind organizarea şi funcţionarea Comisiei de stat pentru testări cu utilizarea poligrafului (în continuare – Regulament), aprobat prin Hotărârea Guvernului nr. 475/2008, este un organ colegial, constituit pe un termen nelimitat, în vederea coordonării activităţii poligrafologilor şi asistenților acestora, precum şi în vederea asigurării coordonării şi controlului procesului de efectuare a testărilor cu utilizarea detectorului comportamentului simulat (poligrafului), conform prevederilor Legii nr. 269/2008. Astfel, punctele 10 și 11 din Hotărârea Guvernului nr. 475/2008 se propune a fi completate cu prevederi corespunzătoare, privind mărirea numărului de membri ai Comisiei de la 7 la 8 membri, respectiv și, delegarea unui funcționar în calitate de membru de drept al Comisiei.În aceeași ordine de idei, se consideră judicios ca ședința Comisiei să fie deliberativă dacă la aceasta vor participa cel puțin 5 membri (modificare propusă la pct. 26 al Hotărârii Guvernului nr. 475/2014).Subsecvent, coroborând prevederile pct. 27, 31 și 32 din Regulament, se denotă că nu este clar ce categorie de acte emite Comisia, în speță decizii sau hotărârii.Așadar, pct. 27 indică că ,,Comisia adoptă *hotărâri* şi *decizii*”, pct. 31 stipulează că ,,Informaţiile privind problemele incluse pe ordinea de zi, proiectele de *decizii* şi alte materiale se prezintă membrilor Comisiei cu cel puţin 3 zile înainte de convocarea şedinţei”, iar pct. 32 relevă că ,,*Hotărârile* Comisiei se întocmesc în scris, se semnează de preşedintele şi membrii Comisiei, cu indicarea componenţei acesteia, datei şi locului adoptării, ordinii de zi şi *deciziilor* adoptate.”.Mai mult, în întreg conținutul Hotărârii nr. 1 din 24 aprilie 2015 a Comisiei de stat pentru testări cu utilizarea poligrafului „*Cu privire la aprobarea Regulamentului cu privire la atestarea poligrafologului, precum și înregistrarea poligrafologului și asistentului acestuia*” (înregistrat la Ministerul Justiției cu nr. 1062 din 22 august 2015), Comisia poate emite „*hotărâri*” privind atestarea inițială și periodică a poligrafologilor, înscrierea în Registrul de evidență a poligrafologilor atestați, suspendarea, încetarea activității poligrafologului și a valabilității certificatului acestuia, înregistrarea solicitantului în calitate de asistent al poligrafologului, respingerea cererii solicitantului de a fi înregistrat în calitate de asistent al poligrafologului.Astfel, în vederea excluderii ambiguității în partea ce se referă la tipul actului pe care Comisia urmează să îl adopte, se propune ca în textul Hotărârii Guvernului nr. 475/2014 să fie prevăzut că, Comisia adoptă hotărâri.Mai mult, studiind actele emise pe parcursul anilor de către Comisie și care au fost publicate (<https://www.cna.md/lib.php?l=ro&idc=123&t=/Comisia-de-stat-pentru-testari-cu-utilizarea-poligrafului/Activitate/Hotariri-i-decizii-ale-comisiei&>), se constată faptul că Comisia a emis doar „*hotărâri*” și nici o „*decizie*”, respectiv, se consideră judicioasă excluderea „*deciziei*” din actele elaborate și emise de către Comisia de profil.Totodată, în vederea corespunderii prevederilor Hotărârii Guvernului nr. 475/2014 cu actele normative superioare, se propune reformularea pct. 33, prin care se prevede că, „*Hotărârile Comisiei pot fi contestate prin depunerea unei cereri prealabile sau a unei cereri direct în instanța de judecată, în condiţiile Codului* administrativ nr. 116/2018.”.Corespunzător, în lumina modificărilor operate la art. 3 al Legii nr. 269/2008 privind aplicarea testării la detectorul comportamentului simulat (poligraf), Nomenclatorul privind funcțiile în care se angajează sau își îndeplinesc serviciul, persoanele care cad sub incidența articolului 7 din Legea nr. 269/2008, prevăzut la Anexa nr. 2 a Hotărârii Guvernului nr. 475/2014, urmează a fi completat cu funcțiile ofițerilor de protecție din cadrul Serviciului de Protecţie şi Pază de Stat (cu excepţia directorului şi directorilor adjuncți).Subsidiar, la Anexa nr. 2 a Hotărârii Guvernului nr. 475/2014, în secțiunea ce se referă la Ministerul Afacerilor Interne, sintagma „Serviciului Protecției Civile şi Situației Excepționale” se va substitui cu sintagma „Inspectoratului General pentru Situații de Urgență”, în contextul în care, prin Legea nr. 94/2017 pentru modificarea şi completarea unor acte legislative, în denumirea şi în cuprinsul Legii Inspectoratului General pentru Situaţii de Urgenţă nr. 93/2007, cuvintele „Serviciul Protecției Civile şi Situaţiilor Excepționale” au fost substituie cu cuvintele „Inspectoratul General pentru Situaţii de Urgenţă”, la forma gramaticală corespunzătoare.În final, se propune ca proiectul de modificare a Hotărârii Guvernului nr. 475/2014 să intre în vigoare la data publicării acestuia în Monitorul Oficial al Republicii Moldova, în vederea respectării cerinței prevăzute la art. II, alin. (2) din Legea nr. 164/2023 pentru modificarea articolului 3 din Legea nr. 269/2008 privind aplicarea testării la detectorul comportamentului simulat (poligraf), potrivit căreia, Guvernul, în termen de o lună de la data intrării în vigoare a prezentei legi, urmează să-și aducă actele sale normative în concordanță cu aceasta.  |
| **5. Fundamentarea economico-financiară** |
| Proiectul nu implică cheltuieli financiare suplimentare din bugetul de stat. Implementarea acestuia se va asigura în limita resurselor financiare alocate anual, conform Legii bugetului de stat și/sau din finanțare externă. |
| **6. Modul de încorporare a actului în cadrul normativ în vigoare** |
| Proiectul se încadrează în cadrul normativ existent, iar aprobarea acestuia nu va genera ca o consecință necesitatea amendării altor acte normative. |
| **7. Avizarea și consultarea publică a proiectului** |
| Pentru asigurarea transparenței în procesul decizional, pe portalul particip.gov.md a fost publicat anunțul privind inițierea procesului de elaborare a proiectului hotărârii de Guvern în cauză(<https://particip.gov.md/ro/document/stages/proiectul-hotararii-de-guvern-pentru-modificarea-hotararii-guvernului-nr-4752014-cu-privire-la-unele-masuri-de-realizare-a-legii-nr-2692008-privind-aplicarea-testarii-la-detectorul-comportamentului-simulat-poligraf/10858>).Totodată, proiectul urmează a fi plasat pentru consultări publice pe portalul [www.particip.gov.md](http://www.particip.gov.md/) și pe pagina web oficială a Ministerului Afacerilor Interne [www.mai.gov.md](http://www.mai.gov.md/), la directoriul ,,Transparența”, secțiunea ,,Consultări publice”. |
| **8. Constatările expertizei anticorupție** |
| Se va completa după efectuarea expertizei anticorupție. |
| **9. Constatările expertizei de compatibilitate** |
| Proiectul nu necesită o expertiză de compatibilitate. |
| **10. Constatările expertizei juridice** |
| Se va completa după efectuarea expertizei juridice. |
| **11. Constatările altor expertize** |
| Proiectul nu necesită efectuarea altor expertize. |

**Secretar de stat Igor TROFIMOV**